雨霽幽興寄張欽夫
作者：楊萬里
朝代：宋

paragraphs: 大官有重荷，豐廩無薄憂。
草茹我豈腴，飽亦與彼侔。
積雨久自霽，曙光清以幽。
欣然出荆扉，不出旬已周。
初意欲看竹，信步偶臨流。
北驚失故岸，東見生新洲。
懷哉古與今，與此豈不猶。
歸來翻不樂，隠几到昔遊。
平生忘年友，草草相應酬。
暫夢不多款，喚人苦鳴鳩。
山林本無事，亦復擾擾休。